Επαγγελματική Εξουθένωση, Γνωστικές Λειτουργίες και Εργασιακή Απόδοση: ο Ρυθμιστικός Ρόλος των Στρατηγικών Επιλογής-Βελτιστοποίησης-Αντιστάθμισης
Creators: name: Μαρούδα, Αναστασία Αντωνίου
Publisher: name: Aristotle University of Thessaloniki
Year: 2021
Subjects: επαγγελματική εξουθένωση
εργασιακή απόδοση
γνωστικές λειτουργίες
job burnout
job performance
cognitive functions

description: Στόχος της παρούσας έρευνας ήταν να μελετηθεί το δίκτυο γνωστικών μηχανισμών και διεργασιών που σχετίζονται με την επαγγελματική εξουθένωση των εργαζομένων και κατ’ επέκταση επηρεάζουν την εργασιακή απόδοση τους. Συγκεκριμένα, εξετάστηκε ο διαμεσολαβητικός ρόλος των γνωστικών λειτουργιών – των γνωστικών αποτυχιών και της γνωστικής ευελιξίας – στην αρνητική σχέση ανάμεσα στην επαγγελματική εξουθένωση και την εργασιακή απόδοση των εργαζομένων. Επιπλέον, στην προσπάθεια να προσδιοριστούν οι συνθήκες κάτω από τις οποίες η επαγγελματική εξουθένωση είναι πιο πιθανό να σχετίζεται θετικά με τις γνωστικές αποτυχίες και αρνητικά με τη γνωστική ευελιξία, μελετήθηκε ο ρυθμιστικός ρόλος των στρατηγικών Επιλογής – Βελτιστοποίησης – Αντιστάθμισης (Ε-Β-Α) στη σχέση της επαγγελματικής εξουθένωσης με τις γνωστικές αποτυχίες και στη σχέση της επαγγελματικής εξουθένωσης με τη γνωστική ευελιξία. Ο έλεγχος των παραπάνω σχέσεων πραγματοποιήθηκε σε δύο μετρήσεις, με διαφορά δύο εβδομάδων. Το τελικό δείγμα αποτέλεσαν 132 (Τ1) και 49 (Τ2) εκπαιδευτικοί, οι οποίοι συμπλήρωσαν ένα ανωνυμοποιημένο ερωτηματολόγιο αυτό-αξιολόγησης σε ηλεκτρονική μορφή. Στο συγχρονικό δείγμα, αν και επιβεβαιώθηκαν η αρνητική σχέση της επαγγελματικής εξουθένωσης με την εργασιακή απόδοση καθώς και οι υποθέσεις διαμεσολάβησης, δεν επιβεβαιώθηκαν οι υποθέσεις ρύθμισης για το σύνολο των στρατηγικών Ε-Β-Α. Όμως, βρέθηκε ότι ξεχωριστά η στρατηγική της αντιστάθμισης ρύθμιζε την αρνητική σχέση ανάμεσα στην επαγγελματική εξουθένωση και τη γνωστική ευελιξία. Στο διαχρονικό δείγμα δεν επιβεβαιώθηκαν οι υποθέσεις και παρατηρήθηκε ιδιαίτερα θετική συσχέτιση των ίδιων μεταβλητών από τη πρώτη στη δεύτερη μέτρηση. Μελλοντικές έρευνες είναι σημαντικό να εξετάσουν τις παραπάνω σχέσεις σε μεγαλύτερο αριθμό δείγματος, με μεγαλύτερο χρονικό διάστημα ανάμεσα στις δύο μετρήσεις και με τη χρήση ετερο-αξιολογήσεων
description: The aim of this research was to study the network of cognitive mechanisms and processes related to burnout of employees and consequently affect their job performance. In particular, the mediating role of cognitive functions - cognitive failures and cognitive flexibility - in the negative relationship between burnout and job performance was examined. In addition, in the attempt to identify the conditions under which burnout is more likely to be positively related to cognitive failure and negatively to cognitive flexibility, the moderating role of Selection – Optimization – Compensation (SOC) strategies was examined, in the relationship between burnout and cognitive failure and the relationship between burnout and cognitive flexibility. A two-wave panel study was performed, across two weeks, with self-reports. One-hundred and thirty-two teachers participated in the first measurement (T1). Of those, 49 participated in the second measurement (T2). In T1 measurement (N = 132), although the negative relationship between burnout and job performance as well as the mediation hypotheses was confirmed, the moderating hypotheses for all SOC strategies were not confirmed. However, it was found that separately the compensation strategy regulated the negative relationship between burnout and cognitive flexibility. In T2 measurement (N = 49) the hypotheses were not confirmed and a particularly positive correlation of the same variables was observed from the first to the second measurement. Future research is important to examine the above relationships in a larger sample, with a longer time interval between the two measurements and with colleague assessments questionnaires